CELEX: 32015D0749
Language: hu
Date: 2015-05-07 00:00:00
Title: A Bizottság (EU) 2015/749 végrehajtási határozata (2015. május 7.) a burgonya gumóorsósodás viroid (Potato spindle tuber viroid) Közösségbe történő behurcolásának és Közösségen belüli elterjedésének a megelőzésére irányuló intézkedésekről szóló 2007/410/EK határozat hatályon kívül helyezéséről (az értesítés a C(2015) 3023. számú dokumentummal történt)

12.5.2015   
            
            
               HU
            
            
               Az Európai Unió Hivatalos Lapja
            
            
               L 119/25
            
         A BIZOTTSÁG (EU) 2015/749 VÉGREHAJTÁSI HATÁROZATA
   (2015. május 7.)
   a burgonya gumóorsósodás viroid (Potato spindle tuber viroid) Közösségbe történő behurcolásának és Közösségen belüli elterjedésének a megelőzésére irányuló intézkedésekről szóló 2007/410/EK határozat hatályon kívül helyezéséről
   
      
         (az értesítés a C(2015) 3023. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               A 2007/410/EK bizottsági határozatban (2) előírt intézkedések ellenére – az ugyanezen határozatnak megfelelően a tagállamok által végzett hatósági felmérések tanúsága szerint – az Unió területén a burgonya gumóorsósodás viroid elterjedt a határozat hatálya alá tartozó növényeken (a továbbiakban: a meghatározott növények).
            
         
               (2)
            
            
               A 2007/410/EK határozat alkalmazása óta ugyanakkor nem észleltek a burgonya gumóorsósodás viroid jelenlétére utaló tüneteket a meghatározott növényeken, és az Európai Élelmiszerbiztonsági Hatóság szakvéleménye (3) szerint az érintett növényeken a pospiviroidok hatása a jövőben várhatóan elhanyagolható lesz. Az organizmusnak a meghatározott növényeken való jelenléte nem vezetett továbbá az egyéb növényeken való elterjedéséhez az Unió területén.
            
         
               (3)
            
            
               Ezért megállapítható, hogy a 2007/410/EK határozatban előírt intézkedések nem alkalmasak arra, hogy a meghatározott növényeken az Unió területén megakadályozzák a burgonya gumóorsósodás viroid terjedését, és nincsenek olyan növény-egészségügyi kockázatok, amelyek ezeket az intézkedéseket indokolják.
            
         
               (4)
            
            
               Ezért a 2007/410/EK határozatot hatályon kívül kell helyezni.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A HATÁROZATOT:
   1. cikk
   A 2007/410/EK határozat hatályát veszti.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. május 7-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2007. június 12-i 2007/410/EK határozata a burgonya gumóorsósodás viroid (Potato spindle tuber viroid) Közösségbe történő behurcolásának és Közösségen belüli elterjedésének a megelőzésére irányuló intézkedésekről (HL L 155., 2007.6.15., 71. o.).
   
      (3)  EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options 1 EFSA Journal 2011;9(8):2330.